Mesterskabet blev vundet af det useedede par [[Samantha Stosur]] og [[Zhang Shuai]], som i finalen besejrede [[Australian Open-mesterskabet i damedouble 2018|de forsvarende mestre]], [[Tímea Babos]] og [[Kristina Mladenovic]] (seedet 2), med 6-3, 6-4, og dermed fik den [[Australien|australsk]]-[[Folkerepublikken Kina|kinesiske]] duo revanche for semifinalenederlaget til netop [[Tímea Babos|Babos]] og [[Kristina Mladenovic|Mladenovic]] ved [[US Open-mesterskabet i damedouble 2018|US Open i 2018]]. [[Samantha Stosur|Stosur]] blev dermed den første [[Australien|australske]] vinder af [[Australian Open-mesterskabet i damedouble|titlen]], siden [[Alicia Molik]] vandt den sammen med [[Svetlana Kuznetsova]] i [[Australian Open 2005|2005]], og titlen var hendes tredje [[grand slam]]-titel i [[damedouble]] (men den første siden [[French Open 2006]]) og hendes syvende [[grand slam]]-titel i alt. [[Zhang Shuai]] var til gengæld i en [[grand slam]]-finale for første gang, og sejren var følgelig hendes første [[grand slam]]-titel.<ref>[https://www.wtatennis.com/news/dreams-come-true-stosur-zhang-win-over-babos-mladenovic-melbourne-doubles-crown WTA - ''Dreams come true for Stosur, Zhang with win over Babos, Mladenovic for Melbourne doubles crown'' (25. januar 2019)] {{en sprog}}</ref>
Sport Foreninger Organisationer